UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Sutter: börsile läheme siis, kui raha on reaalselt vaja
#000003
Eesti Energia juht Hando Sutter ütles, et kontsern pole maha matnud kava minna tütarettevõttega Enefit Green börsile, kuid kapitali ei kaasta enne, kui on reaalne vajadus.
#000004
"Selle IPO-ga on nii, et me kaasame kapitali siis, kui meil on seda kapitali vaja. Ehk kui läheme reaalselt tegema oma uutesse projektidesse sellises mahus investeeringuid, et meil on päriselt raha nendeks investeeringuteks vaja," ütles Sutter teisipäeval ajakirjanike küsimustele vastates.
#000005
"Teine väga oluline asi on anda tulevastele aktsionäridele selge sõnum, kuidas seda raha kasutatakse. Tehniline valmisolek [börsile minekuks] on meil päris hea. Suudame seda kiiresti teha. See õige moment sõltub neist kahest asjast," lisas ta.
#000006
Kontserni strateegilise tegevuskava kohaselt kasvatab Enefit Green lähiaastatel kontserni taastuvenergia toodangut ka teistes Läänemere äärsetes riikides, kus asuvad Eesti Energia praegused energiamüügi turud.
#000007
Suurimaid võimalusi laienemiseks näeme nii tuule- kui ka päikeseenergia vallas, kuid ettevõte kaalub investeerimist ka koostootmise valdkonda. Juba praegu toodab ettevõte Lätis, Valkas, taastuvenergiat biomassist.
#000008
Valitsus on koalitsioonileppes kokku leppinud Enefit Greeni vähemusosalus börsile viia. Lõplikku otsust tehtud ei ole, kuid Eesti Energia juhatus on saanud taastuvenergia kasvuplaani elluviimiseks mandaadi kaasata kapitali börsi kaudu.
#000009
Kuna nafta maailmaturu hind püsib kõrgel tasemel, mis teeb õli tootmise majanduslikult otstarbekaks, jätkab Eesti Energia ettevalmistusi uue põlevkiviõlitehase rajamiseks. Praegu käib tehnoloogia välja töötamine, vahendas "Aktuaalne kaamera".
#000010
"2019. aasta alguseks peaks olema sellega valmis. Kui nüüd turuhinnad säilivad ja see, mis meil turult vastu vaatab, on jätkuvalt positiivne, siis ilmselt me tuleme siis ettepanekuga välja küll. Ta saab olema parem, kõik kogemus, mis meil on olemas, on kaasa võetud. Aga põhimõte on ikkagi sama - pürolüüs, efektiivne põlevikivi väärindamine, keskkonnasäästlik," selgitas Sutter.
#000011
Eesti Energia netovõlg kahanes aastaga viiendiku võrra
#000014
Eesti Energia puhaskasum kahanes mullu 41 protsenti 101 miljonini
#000015
Simson: rohkem riigiettevõtteid börsile ei lähe
#000017
Enefit Taastuvenergia hakkab uue kaubamärgiga välisturge sihtima
#000018
Tootsi kinnistu müügi viibimine võib mõjutada Enefit Taastuvenergia börsile jõudmist
#000019
Rahvusringhäälingu arendusosakond otsib oma meeskonda frontend arendajat
#000028
Kaljulaid: Reformierakond kutsus mind oma ridades kandideerima
#000034
Soomlaste ChatGPT analoog hakkab mõtlema ka eesti keeles
#000041
Riigikohus tunnistas keskkonnaameti automaatraieload õigusvastaseks
#000056
Vaegkuuljatele ja -nägijateleKasutustingimusedIsikuandmete töötlemisestJupiter+Jupiter IOLasteekraanRaadioteater
#000059